“หุ้นเช้าปิดบวก 45.89 จุด“
ดัชนีปิดที่ 1,449.16 จุด เพิ่มขึ้น 45.89 จุด หรือ 3.27 % มูลค่าการซื้อขาย 31,484.40 ล้านบาท
29 ต.ค. 2565

ดัชนีปิดที่ 1,449.16 จุด เพิ่มขึ้น 45.89 จุด หรือ 3.27 % มูลค่าการซื้อขาย 31,484.40 ล้านบาท
ตลาดหุ้นเอเชียปรับขึ้นกันทั่วหน้า เพราะจากอานิสงส์ของข้อมูลเศรษฐกิจสหรัฐที่สูงกว่าคาดการณ์ ขณะที่ตลาดคลายความกังวลในประเด็นเรื่องการลดขนาดหรือยุติโครงการซื้อพันธบัตรของธนาคารกลางสหรัฐ นอกจากนั้น ยังมีปัจจัยหนุน หลังจากกระทรวงพาณิชย์สหรัฐรายงานว่า ยอดค้าปลีกเดือนพ.ค.ปรับตัวขึ้น 0.6% มากกว่าที่นักวิเคราะห์คาดว่าจะเพิ่มขึ้นเพียง 0.4% เนื่องจากภาคครัวเรือนเพิ่มการใช้จ่ายในการซื้อยานยนต์และสินค้าประเภทอื่นๆ ซึ่งแสดงให้เห็นว่าเศรษฐกิจสหรัฐเริ่มฟื้นตัวขึ้น กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 8 มิ.ย. ลดลง 12,000 ราย สู่ระดับ 334,000 ราย ซึ่งเป็นการปรับตัวลงมากกว่าที่นักวิเคราะห์คาดว่าจะลดลงมาอยู่ที่ระดับ 345,000 ราย จากสัปดาห์ก่อนหน้าที่ระดับ 346,000 ราย สะท้อนให้เห็นถึงการฟื้นตัวของตลาดแรงงานสหรัฐ บล.บัวหลวง ระบุว่า วันนี้ที่ดัชนีรีบาวด์ต่อเพราะมีปัจจัยหนุน คือ ราคาหุ้นพื้นฐานดีที่ปรับลดลงมาแรง และ มูลค่าของหุ้นที่ต่ำลงมาก รวมถึงการฟื้นตัวที่ดีของเศรษฐกิจสหรัฐ อย่างไรก็ตาม ระยะทางของการปรับขึ้นอาจจะยังจำกัด เพราะนักลงทุนยังขาดความเชื่อมั่นในตลาดทำให้แรงซื้อยังไม่แข็งแกร่ง ขณะเดียวกันยังมีบางกลุ่มที่รอขายปรับพอร์ตในจังหวะรีบาวด์ ซึ่งจะทำให้ตลาดอาจยังแกว่ง/ผันผวนต่ออีกระยะหนึ่ง สำหรับทางเทคนิค ประเมินว่า ดัชนีมีโอกาสที่จะปรับขึ้นจากภาวะขายมากเกินไป (Oversold) โดยมีแนวต้านระยะสั้น 1420, 1440 จุด แต่หากไม่ผ่านพื้นที่แนวต้านดังกล่าวก็มีสิทธิอ่อนตัวลงอีกรอบ กลยุทธ์การลงทุน แนะนำเลือกซื้อหรือถือตามดัชนีและราคาหุ้น โดยหากดัชนีไม่ผ่านพื้นที่ 1420-1440 จุดหรืออ่อนตัวลงต่ำกว่า 1380 จุดให้ขายปรับพอร์ตอีกระลอก โดยเฉพาะพอร์ตที่มีเงินสดเหลืออยู่น้อย เพราะมีสิทธิที่ตลาดจะอ่อนตัวลงแบบมีนัยสำคัญอีกครั้ง หลักทรัพย์ที่มีมูลค่าการซื้อขายสูงสุด 5 อันดับ ได้แก่ INTUCH  มูลค่าการซื้อขาย  2,229 ล้านบาท ปิดที่  82.00 บาท เพิ่มขึ้น 2.50 บาท (+3.14 %)KBANK    มูลค่าการซื้อขาย  2,047 ล้านบาท ปิดที่  191.00 บาท เพิ่มขึ้น 13.00 บาท (+7.30%)  ADVANC มูลค่าการซื้อขาย  1,645 ล้านบาท ปิดที่  254.00 บาท เพิ่มขึ้น 10.00 บาท (+4.10%)  KTB         มูลค่าการซื้อขาย  1,350 ล้านบาท ปิดที่  20.20 บาท เพิ่มขึ้น 1.00 บาท (+5.21%)  SCB         มูลค่าการซื้อขาย  1,205 ล้านบาท ปิดที่ 171.00  บาท เพิ่มขึ้น 7.00 บาท (+4.27%)